b'\n_START_ARTICLE_\nManetho\n_START_PARAGRAPH_\nSi Manetho o Manethon ( /\xcb\x88m\xc3\xa6n\xc9\xaa\xce\xb8o\xca\x8a/; Sinaunang Griyego: \xce\x9c\xce\xb1\xce\xbd\xce\xad\xce\xb8\xcf\x89\xce\xbd, Maneth\xc5\x8dn, o \xce\x9c\xce\xb1\xce\xbd\xce\xad\xce\xb8\xcf\x89\xcf\x82, Maneth\xc5\x8ds), na nakikilala rin bilang Maneto, Maneton, o Manetheo ay isang Ehipsiyong manunulat ng kasaysayan at pari mula sa Sebennytos (sinaunang wikang Ehipsiyo: Tjebnutjer) na namuhay noong panahong Ptolemaiko, na tinatayang noong ika-3 daantaon BK. Ilan sa mga manunulat ng kasaysayan ang nagpapanatili na si Manetho ay mula sa Roma at inakdaan niya ang kaniyang akda noong humigit-kumulang sa sirka 200 AD  Isinulat ni Manetho ang Aegyptiaca (Kasaysayan ng Ehipto). Kaakit-akit para sa mga ehiptologo ang kaniyang gawa, at madalas na ginagamit bilang katibayan para sa kronolohiya ng mga pamumuno ng mga paraon. Ang pinakamaaga at nag-iisang nailigtas at umiiral na pagtukoy sa Aegyptiaca ni Manetho ay ang ginawang pagbanggit ni Hudyong manunulat ng kasaysayan na si Josephus, sa loob ng kaniyang akdang "Laban kay Apion".'